

REPUBLIKA HRVATSKA

ŠIBENSKO-KNINSKA ŽUPANIJA



G R A D Š I B E N I K

Gradonačelnik

KLASA: 944-05/20-01/34

URBROJ: 2182/01-07/3 -20-1

Šibenik, 13. studenog 2020. godine

Na temelju članka 48. stavak. 1. točka 5. Zakona o lokalnoj i područnoj (regionalnoj) samoupravi (“Narodne novine”, broj: 33/01, 60/01, 129/05, 109/07, 125/08, 36/09, 150/11 i 144/12), te članka 2. stavka 2., članka 3. i članka 12. Odluke o uvjetima i postupku raspolaganja nekretninama na području Gospodarske zone Podi – Grad Šibenik («Službeni glasnik Grada Šibenika », broj 8/11 , 6/12, 9/13, 4/16 i 9/19), Gradonačelnik Grada Šibenika, objavljuje

N A T J E Č A J

za prodaju građevinskog zemljišta na

području Gospodarske zone «Podi»

1. Predmet natječaja je prodaja određenog i u grafičkim prikazima iskazanog građevinskog zemljišta na području Gospodarske zone «Podi», u okviru dijela prve prostorne cjeline određene Urbanističkim planom uređenja, a radi izgradnje gospodarsko – poslovnog i/ili gospodarsko – proizvodnog sadržaja suglasno određenjima Urbanističkog plana uređenja Gospodarske zone «Podi», 1. 2. 3. i 4. izmjena i dopuna Urbanističkog plana uređenja Gospodarske zone „Podi“ - Grad Šibenik, i to baš pojedinačan prostor kako slijedi:



* Smještaj i prikaz prostora građevinske parcele – samostalne zemljišne čestice prikazan je u Preglednoj karti namjene, M: 2500, „Geodezija“ d.o.o., studeni 2020.godine, koja je na uvidu natjecateljima u Upravi „Podi Šibenik“ d.o.o..

2. Ponuda mora sadržavati:

2.1. Naziv, adresu, telefon i osnovne podatke o ponuditelju;

2.2. Potpune podatke o odgovornoj osobi ponuditelja;

2.3. Dokaze o sposobnosti ponuditelja;

2.4. Idejni projekt odnosno idejno rješenje (bez posebne geodetske podloge) – poštujući odredbe Urbanističkog plana Gospodarske zone PODI sa svim izmjenama i dopunama, u odredbama za provođenje za zonu na kojoj se nalazi planirana buduća zemljišna čestica.

2.5. Opis dosadašnjeg poslovanja, gospodarsku procjenu ulaganja sa investicijskim programom, te sve podatke za vrednovanje kako su navedeni u bodovnoj listi za ocjenu zahtjeva;

2.6. Određenje konkretnog dijela građevinskog zemljišta – prostora građevinske parcele i samostalne zemljišne čestice – za koje se natječe;

2.7. Rok izgradnje i početka obavljanja djelatnosti;

2.8. Ponuđenu (neto) cijenu izraženu po jednom metru četvornom i u ukupnom iznosu za cijeli prostor buduće građevinske parcele i samostalne zemljišne čestice, kod čega ponuđena cijena za jedan metar četvorni ne smije biti manja od (neto) 5,00 EUR-a u protuvrijednosti u kunama prema srednjem tečaju HNB na dan plaćanja;

2.9. Dokaz o plaćanju jamčevine ;

2.10. Iznos planiranih ulaganja i izvori financiranja (ukoliko se investicija financira djelomično iz kreditnih sredstava potrebno je priložiti pismo namjere banke);

2.11. Izjavu o prihvaćanju natječajne dokumentacije, uvjeta natječaja, Uputa ponuditeljima i Općih i posebnih uvjeta te Kriterija za vrednovanje (Izjava mora biti potpisana i ovjerena);

2.12. Ostale dokaze i isprave sukladno određenjima Uputa ponuditeljima.

* Posebni uvjeti prodaje utvrđeni su u Uputama ponuditeljima.
* Podnošenje ponude ima značaj prihvaćanja svih uvjeta natječaja i ukupne natječajne dokumentacije, kao i svih posljedica koje iz toga proizlaze.
* Natjecati se mogu domaće i strane pravne i fizičke osobe (obrti) registrirane za obavljanje djelatnosti koja dovodi do ostvarenja cilja raspolaganja zemljištem. Natjecatelji moraju ispunjavati uvjete utvrđene natječajnom dokumentacijom.
* Pojedini natjecatelj, bilo sam, bilo udružen, bilo njegovo povezano društvo ili s njim povezane osobe, ovlašten je podnijeti samo jednu ponudu za natječaj.
* Rok valjanosti ponude ne smije biti kraći od 60 dana od dana početka tijeka roka za podnošenje ponuda.
* Najboljim ponuditeljem smatrat će se onaj ponuditelj koji je do zadnjeg dana zadanog roka predao potpunu ponudu koja u sebi sadrži svu navedenu dokumentaciju sukladno uputama ponuditeljima, Općim i posebnim uvjetima, koji je ostvario najveći broj bodova bodovanjem u zadanoj bodovnoj listi koja je sastavni dio natječajne dokumentacije.
* Natjecatelji moraju plaćanjem naknade u iznosu od 3.000,00 kn otkupiti natječajnu dokumentaciju uplatomna žiro-račun Podi Šibenik d.o.o. HR35 2390 0011 1010 5836 6, model: HR00, poziv na broj: OIB (uplatitelja).
* Neprihvatljiva je ponuda natjecatelja koji nije uredno preuzeo natječajnu dokumentaciju odnosno izvršio uplatu natječajne dokumentacije.
* Uz podnošenje ponude plaća se jamčevina na žiro-račun Grada Šibenika : *IBAN: HR2324020061844400003, SWIFT: ESBCHR22*, model: 68, poziv na broj: 7757 – OIB (uplatitelja), uz naznaku svrhe uplate „jamčevina za natječaj – Podi“, a jamčevina se plača kako slijedi:
* za nekretnine čija je početna vrijednost do 1.000.000,00kn, u iznosu od 10% utvrđene početne vrijednosti;
* za nekretnine čija je početna vrijednost veća od 1.000.000,00kn do 100.000.000,00kn, u iznosu od 5% utvrđene početne vrijednosti;
* za nekretnine čija je početna vrijednost veća od 100.000.000,00kn, u iznosu od 2% utvrđene početne vrijednosti.
* Dokaz o plaćenoj jamčevini mora se priložiti u sklopu ponude.

3. Natječaj se objavljuje u dnevnim novinama, “Slobodna Dalmacija“, na web stranicama: [www.sibenik.hr](http://www.sibenik.hr), www.podi-sibenik.com, te na oglasnoj ploči Grada Šibenika.

Za računanje roka mjerodavan je dan objave natječaja u dnevnom listu „Slobodna Dalmacija“.

* Rok za dostavu ponuda po natječaju je 30 dana od dana objave u dnevnom listu „Slobodna Dalmacija“, a

ujedno i vrijeme javnog otvaranja ponuda je 14. prosinca 2020. u 10 sati – u prostorijama grada Šibenika, Trg palih branitelja Domovinskog rata br.1, na prvom katu.

* Ponude se podnose u zatvorenoj omotnici sa naznakom: «Ponuda za kupnju zemljišta u Gospodarskoj zoni «Podi» - ne otvaraj» na prijemnom uredu Grada Šibenika ili preporučenom poštanskom pošiljkom.
* Pravovremenom ponudom smatra se ona koja je do navedenog roka dostavljena neposredno naručitelju, na protokol grada Šibenika.
* Kod dostavljanja ponude preporučenom poštanskom pošiljkom ponuditelj sam snosi rizik nepravovremene dostave.
* Zakašnjele ponude se odmah vraćaju neotvorene.

4. Natječajna dokumentacija se otkupljuje i preuzima u Upravi Podi Šibenik d.o.o., Šibenik, Velimira Škorpika 17b (Poduzetnički inkubator Šibenik) svakog radnog dana u vremenu od 8.00 – 15.00 sati, a odgovorna osoba za davanje obavijesti i razgovor sa natjecateljima je direktor te tvrtke, mobitel: 098 4457-12 i

e-mail: jakov.terzanovic@podi-sibenik.com.

Preuzimanje natječajne dokumentacije moguće je isključivo uz prikaz kopije uplate za istu.

5. Grad Šibenik ovlašten je ne prihvatiti niti jednu ponudu ili prihvatiti samo neke od ponuda, poništiti cijeli natječaj ili poništiti natječaj samo za neke određene dijelove građevinskog zemljišta sve do donošenja odluke o izboru natjecatelja.

- Ako odabrani natjecatelj odustane , Gradonačelnik Grada Šibenika na prijedlog Komisije može izvršiti izbor sljedećeg najboljeg ponuditelja koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

- Ako odabrani natjecatelj odustane i/ili u roku ne pristupi sklapanju kupoprodajnog ugovora ili ne plati cijeli iznos kupoprodajne cijene , taj se natjecatelj isključuje i gubi pravo na povrat jamčevine.

- Grad Šibenik zadržava pravo ne prihvatiti niti jednu valjanu ponudu iz natječaja, kao i pravo odustati od prodaje u svako doba prija potpisivanja ugovora.

- Podnošenje ponude ima značaj prihvaćanja svih uvjeta natječaja i ukupne natječajne dokumentacije, kao i svih posljedica koje iz toga proizlaze.

- Kupac raspolaže nekretninom u stanju „viđeno – kupljeno“.

6. Svi ostali uvjeti natječaja određeni su u Uputama ponuditeljima, Općim i posebnim uvjetima i natječajnoj dokumentaciji.

GRADONAČELNIK

Željko Burić, dr. med.